Feite oor Nicaragua | Lande en volke
LEES IN Afrikaans Albanees Amharies Arabies Armeens Bislama Bulgaars Cebuano Chichewa Chitonga Chitumbuka Cibemba Deens Duits Engels Esties Ewe Fidjiaans Fins Frans Georgies Grieks Hebreeus Hiligaynon Hongaars Iloko Indonesies Italiaans Japannees Kantonnese Chinees (Tradisioneel) Kikaonde Kinyarwanda Kirgisies Kirundi Koreaans Kroaties Lingala Litaus Luvale Malgassies Maltees Mandarynse Chinees (Tradisioneel) Mandarynse Chinees (Vereenvoudig) Masedonies Mianmees Nederlands Noors Oekraïens Pools Portugees Roemeens Russies Samoaans Sepedi Serwies Serwies (Romeins) Silozi Singalees Slowaaks Sloweens Spaans Suid-Sotho (Lesotho) Swahili Swahili (Kongo) Sweeds Tagalog Thai Tigrinya Tok Pisin Tsjeggies Tsonga Tswana Turks Twi Viëtnamees Xhosa Zulu
’n Opvallende kenmerk van die Nicaragua-meer is die Ometepe-eiland, ’n gebied met welige plantegroei en twee yslike vulkane wat deur ’n smal landstrook verbind word
’n Besoek aan Nicaragua
MENSE noem Nicaragua dikwels die land van mere en vulkane. Hierdie land spog met die grootste meer in Sentraal-Amerika—die Nicaragua-meer. Die inheemse stamme noem dit Cocibolca, wat “Soetsee” beteken. Daar is honderde eilande in hierdie meer en dit is die enigste varswatermeer wat seevisse soos haaie, swaardvis en tarpoen bevat.
Die sacuanjoche (frangipani) is die nasionale blom van Nicaragua
Een van Sentraal-Amerika se mees afgesonderde gebiede is in Nicaragua—die Muskietkus. Dit is ’n 65 kilometer breë landstrook wat aan die ooskus geleë is en tot in Honduras strek. Die Miskito (alternatiewe spelling vir Muskiet) is een van die etlike inheemse groepe in Nicaragua wie se geskiedenis teruggevoer kan word tot voor die aankoms van die Europeërs in die 16de eeu.
Die Miskito het hegte sosiale bande en unieke gebruike. Byvoorbeeld, die taal Miskito het geen formele aanspreekvorme soos “Meneer” of “Mevrou” nie. In landelike gemeenskappe spreek jongmense ouer persone as “Oom” of “Tannie” aan, hetsy hulle familie is of nie. ’n Ouer gebruik onder die Miskito is dat ’n vrou haar hegte vriende of familielede groet deur haar wang teen die ander persoon se wang te druk. Die vrou wat eerste gegroet het, haal dan diep deur haar neus asem.
Bybellektuur in Mayangna en Miskito, uitgegee deur Jehovah se Getuies
Bevolking: 6 176 000
Amptelike taal: Spaans. Maar in die selfregerende gebiede het die tale Miskito, Mayangna, Rama en Kreools-Engels gelyke status
Klimaat: Hoofsaaklik tropies, maar koeler in die hooglande
Land: Kusvlaktes, berge in die binneland
Die land is vernoem na Nicarao, die leier van ’n inheemse stam van eeue gelede.
Nicaragua is die enigste land in Latyns-Amerika wat deur beide Spanje en Brittanje gekoloniseer is.
Gedurende vorige eeue is stede langs die oewer van die Nicaragua-meer deur seerowers van die Karibiese Eilande geplunder.
Nicaragua is die mees yl bevolkte land in Sentraal-Amerika.
Antwoorde: Alles is waar.